རིག་གནས་དར་རྒྱས་ཆེན་པོ་བྱུང་བའི་དེང་གི་དུས་སྐབས་སུའམ་ཡང་ན་མི་རྣམས་ཀྱི་མཛེས་དཔྱོད་ལྟ་བ་སྣ་མང་ཅན་དུ་འགྱུར་བའི་སྐབས་འདིར་རྡོ་ལུགས་ཐང་གའི་སྲོལ་གསར་འདི་ནི་དུས་རབས་དང་བསྟུན་ནས་བྱུང་བའི་ཐོན་རྫས་ཁོ་ན་ཙམ་མ་ཡིན་པར་དེང་གི་རིག་གནས་དར་རྒྱས་ཆེན་པོ་གཏོང་བའི་བླང་བྱ་དང་འཚམ་པའི་དུས་རབས་ཀྱི་ཐོན་རྫས་ཤིག་ཡིན་པས་དེར་ལོ་རྒྱུས་ཀྱི་ལྡོག་མེད་རང་བཞིན་ངེས་ཅན་ལྡན་ཡོད།ལོ་ལྷག་ཙམ་རིང་དང་ལྷག་པར་ཏུ་སྒྱུར་བཅོས་སྒོ་དབྱེ་བྱས་ཚུན།ཏང་ཀྲུང་དབྱང་དང་རྒྱལ་སྲིད་སྤྱི་ཁྱབ་ཁང་གིས་བོད་ཀྱི་རིག་གནས་སྲུང་སྐྱོབ་འཕེལ་རྒྱས་ཐད་མཐོང་ཧ་ཅང་ཆེན་པོ་གནང་ནས་མི་ཤུགས་དང་།དངོས་ཤུགས།ནོར་ཤུགས་བཅས་འབོར་ཆེན་བཏང་སྟེ་བོད་ཀྱི་ཕུལ་བྱུང་སྲོལ་རྒྱུན་རིག་གནས་ནུས་ཤུགས་ཡོད་རྒུས་སྲུང་སྐྱོབ་འཕེལ་རྒྱས་བཏང་བས་བོད་ཀྱི་རིག་གནས་ལ་སྔར་བྱུང་མྱོང་མེད་པའི་སྲུང་སྐྱོབ་དང་འཕེལ་རྒྱས་བྱུང་བ་དང་།རྡོ་ལུགས་ཐང་ག་ནི་འདི་ལྟ་བུའི་ཁོར་ཡུག་ཆེན་པོ་ཞིག་གི་ཁྲོད་འཚར་ལོངས་བྱུང་བ་ཡིནའདི་ལྟ་བུའི་དུས་རབས་ཀྱི་རྒྱབ་ལྗོངས་དང་གཟིགས་སྐྱོང་སྲིད་ཇུས་སྣ་ཚོགས་ཀྱི་རོགས་སྐྱོར་འོག་རིག་གནས་ཐོན་ལས་ཐད་ཀྱི་རང་གི་ཕུགས་འདུན་དེ་མངོན་འགྱུར་བྱུང་བ་ཡིན་ཞེས་རྡོ་རྗེ་དོན་གྲུབ་ཀྱིས་ཚོར་སྣང་ཟབ་མོའི་སྒོ་ནས་བཤད་པ་རེད།རྩོམ་འགན་པ།རྟ་མགྲིན